Document ID: 31983L0116

31983L0116
L 076/21
SLUŽBENI LIST EUROPSKE UNIJE
DIREKTIVA KOMISIJE
od 8. ožujka 1983.
o izmjeni Direktive 82/287/EEZ o izmjeni priloga direktivama Vijeća 66/401/EEZ i 69/208/EEZ o stavljanju na tržište sjemena krmnog bilja i sjemena uljarica i predivog bilja te direktiva 78/386/EEZ i 78/388/EEZ
(83/116/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), kako je zadnje izmijenjena Direktivom 82/287/EEZ (2), a posebno njezin članak 21.a,
budući da su, s obzirom na razvoj znanstvenih i tehničkih saznanja, izvršene izmjene priloga I. i II. direktivama 66/401/EEZ i 69/208/EEZ Direktivom 82/287/EEZ, uključujući izmjene koje se odnose na sortnu čistoću sjemena Poa spp;
budući da je 1. siječnja 1983. određen kao datum provedbe odredaba potrebnih za usklađivanje s navedenim izmjenama;
budući da Organizacija za gospodarsku suradnju i razvoj (OECD) trenutačno temeljito pregledava pravila usvojena u tu svrhu u sustavima certifikacije o sortnosti sjemena namijenjenog međunarodnoj trgovini koja je utvrdila navedena organizacija;
budući da treba iščekivati ishod tog pregleda;
budući da stoga treba utvrditi primjereniji datum za provedbu predmetnih odredaba kako bi se izbjegle nepravodobne mjere;
budući da su mjere predviđene ovom Direktivom u skladu s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
DONIJELA JE OVU DIREKTIVU:
Članak 1.
1. U drugoj alineji članka 7. stavka 1. Direktive 82/287/EEZ, riječi „1. siječnja 1983.” zamjenjuju se riječima „najkasnije 1. siječnja 1984.”
2. U članku 7. stavku 2. Direktive 82/287/EEZ, riječi „treća alineja” zamjenjuju se riječima „druga i treća alineja”.
Članak 2.
Ova je Direktiva upućena državama članicama.
Sastavljeno u Bruxellesu 8. ožujka 1983.

Labels: 3
17
6